**ROMÂNIA (nu produce efecte juridice)**

**JUDEŢUL MUREŞ INIŢIATOR**

**MUNICIPIUL TÂRGU MUREŞ Primar,**

**DIRECŢIA ŞCOLI Sóos Zoltán**

**Nr. 54949din 20.07.2021**

**REFERAT DE APROBARE**

# privind exprimarea acordului în vederea realizării investiției „Proiect tip-Construire creșă mică, municipiul Târgu-Mureș, județul Mureș” și predarea către Ministerul Dezvoltării Lucrărilor Publice și Administrației prin Compania Națională de Investiții CNI SA a amplasamentului situat în Târgu Mureș, zona str. Mărului, identificat prin nr. CF 142478 Târgu Mureș.

Legea educației naționale nr.1/2011, cu modificările și completările ulterioare reglementează nivelul antepreșcolar ca făcând parte din educația timpurie. Conform aceluiași act normativ, educația antepreșcolară se organizează în creșe , grădinițe și centre de zi.

Întrucât în România, serviciile de educație timpurie au fost organizate o lungă perioadă ca sisteme divizate între mai multe autorități, acestea nu au beneficiat de organizare unitară si interesul pentru extinderi. Astfel, creșa a fost considerată unitate sanitară și a funcționat pe baza unui model de îngrijire centrat pe sănătate și pe nutriție. Trecerea acestora, în 2001, în subordinea administrației publice locale nu a fost însoțită de modificarea statutului lor ca servicii de îngrijire și educație destinate copiilor mici. Învățământul preșcolar a fost permanent în responsabilitatea Ministerului Educației. Legea educației naționale nr. 1/2011 recunoaște apartenența serviciilor de educație timpurie antepreșcolare la sistemul de educație. Din organizarea divizată a sistemului de educație timpurie din România, atât sub aspectul legislației, cât și al autorității responsabile, au rezultat o serie de provocări.

La capitolul Educație, planurile Guvernului au fost introducerea costului standard pentru antepreșcolari: “asigurarea finanțării per elev pentru învățământul antepreșcolar, conform prevederilor legale, începând cu anul școlar 2021/2022”, “extinderea rețelei de creșe în sistemul public, astfel încât să crească rata de cuprindere a copiilor cu vârste între 0-3 ani”.

La capitolul extinderea rețelei de creșe, Municipiul Târgu Mureș, a beneficiat de sprijin din partea Ministerului Dezvoltării Lucrărilor și Administrației, prin Ordinul MDLPA 1207/26.08.2021 a fost aprobată realizarea de două creșe în localitatea Târgu Mureș. În acest sens a fost adoptată Hotărârea Consiliului Local al Municipiului Târgu Mureș nr. 351 din 28 octombrie 2021 privind exprimarea acordului în vederea realizării investiției ”proiect construire creșă mică” în Municipiul Târgu Mureș și predarea către Compania Națională de Investiții CNI SA a amplasamentului situat în Târgu Mureș, zona str. Mărului identificat prin CF 142478 Târgu Mureș.

În baza solicitărilor venite din partea Companiei Naționale de Investiții SA referitoare la efectuarea unor modificări ale Hotărârii inițiale în vederea corespondenței cu hotărârea – tip emisă de către aceasta, propunem adoptarea prezentei Hotărâri.

În același timp cu adoptarea prezentei Hotărâri propunem abrogarea Hotărârii Consiliului Local al Municipiului Târgu Mureș nr. 351/28 octombrie 2021.

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

Aviz favorabil al

DJCAAPL

Buculei Dianora Monica

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR Consiliul Local Al Municipiului Târgu Mureş** **SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2022**

# privind exprimarea acordului în vederea realizării investiției „Proiect tip-Construire creșă mică, municipiul Târgu-Mureș, județul Mureș” și predarea către Ministerul Dezvoltării Lucrărilor Publice și Administrației prin Compania Națională de Investiții CNI SA a amplasamentului situat în Târgu Mureș, zona str. Mărului, identificat prin nr. CF 142478 Târgu Mureș.

***Consiliul local municipal Târgu Mureș, întrunit în ședinţă ordinară de lucru****,* ***Având în vedere :***

Referatul de aprobare a proiectului de hotărâre înregistrat sub nr. 54949 din 20.07.2022, inițiat de primarul Municipiului Târgu Mureş prin Direcţia Şcoli, privind exprimarea acordului în vederea realizării investiției „Proiect tip-Construire creșă mică, municipiul Târgu-Mureș, județul Mureș” și predarea către Ministerul Dezvoltării Lucrărilor Publice și Administrației prin Compania Națională de Investiții CNI SA a amplasamentului situat în Târgu Mureș, zona str. Mărului, identificat prin nr. CF 142478 Târgu Mureș.

* Raportul Comisiilor de Specialitate din cadrul Consiliului Local al Municipiului Târgu Mureș.

# În conformitate cu prevederile:

* Ordinului MDLPA nr.1.207/26.08.2021 pentru aprobarea listelor obiectivelor de investiţii care se realizează pe baza proiectelor tip – „Construire creşă mare”, „Construire creşă medie”, „Construire creşă mică” din subprogramul „Unităţi şi instituţii de învăţământ de stat”,
* Art.27 alin.1, ind.1, alin.1, 1 ind.2, din Legea nr.1/2011, Legea Educației naționale cu modificările și completările ulterioare , astfel cum au fost prevăzute în OUG nr.100/2021
* Art. 80-82 din Lega 24/2000 privind normele de tehnică legislativă pentru elaborarea actelor normative cu modificările şi completările ulterioare
* În temeiul prevederilor art.129, alin.(1), alin.2 lit.b, alin.( 7) lit.”a”,art.134, alin(.4), art.136, art.139 alin.(1), din OUG nr.57/2019 privind Codul administrativ, cu modificările și completările ulterioare

# H o t ă r ă ș t e :

**Art. 1**. “ Se aprobă predarea către MDLPA prin CNI-SA pe bază de protocol a amplasamentului teren, situat în municipiul Târgu Mureș, județul Mureș, aflat în proprietatea publică a unității administrativ-teritoriale, municipiul Târgu Mureș, teren în suprafață de 2879 mp, fără construcții existente, identificat potrivit Cărții funciare nr. 142478, nr topo 142478, liber de orice sarcini, în vederea și pe perioada realizării de către CNI-SA a obiectivului de investiții „Proiect tip-Construire creșă mică, municipiul Târgu-Mureș, județul Mureș”

**Art.2**. Predarea amplasamentului menționat la art.1 se va face pe baza de protocol încheiat între Municipiul Târgu Mureș și Ministerul Dezvoltării, Lucrărilor Publice și Administrației, prin CNI SA.

**Art 3**. (1) Amplasamentul prevăzut la art 1. se predă viabilizat, conform documentelor urbanistice, cu respectarea reglementărilor în vigoare.

(2) Nerespectarea acestei obligativități, constatată la data încheierii protocolului de predare sau ulterior acestei date, este de natură a atrage răspunderea UAT Municipiului Târgu Mureș., CNI-SA asigurându-și dreptul legal de acțiune în justiție în vederea sancționării atitudinii culpabile a beneficiarului , inclusiv solicitarea de penalități și acordarea de daune interese, când prin neasigurarea unui amplasament viabilizat, beneficiarul UAT Municipiului Târgu Mureș a adus atingere drepturilor și intereselor legitime ale “CNI”-SA.

**Art. 4** Municipiul Târgu Mureș se obligă să asigure suprafețele de teren necesare pentru organizarea și depozitarea șantierului.

**Art.5** Se mandatează primarul Municipiului Târgu Mureș, dl. Soós Zoltán, cu semnarea protocolului.

**Art.6** Se aprobă predarea amplasamentului situat în Târgu Mureș, zona str. Mărului, liber de sarcini, cu documentele urbanistice conform reglementărilor în vigoare.

**Art.7** Se aprobă asigurarea finanțării de către Municipiul Târgu Mureș pentru realizarea racordului la utilități.

**Art.8** Se aprobă asigurarea mentenanței și menținerea destinației imobilului realizat, pe o perioadă de minim 15 ani, după predarea investiției către autoritatea publică locală

**Art. 9** Hotărârea Consiliul Local al Municipiului Târgu Mureș nr. 351 din 28 octombrie 2021 va fi revocată.

**Art.10.** Odată cuaprobarea prezentei Hotărâri al Consiliului Local al Municipiului Târgu Mureș, Hotărârea Consiliului Local al Municipiului Târgu Mureș nr. 351 din 28 octombrie 2021 își încetează aplicabilitatea.

**Art.11.** Cu aducerea la îndeplinire a prevederilor prezentei hotărâri se însărcinează executivul Municipiului Târgu Mureș prin Direcția Școli, Direcția Economică, Serviciul Public Administrația Domeniului Public și Direcția tehnică.

**Art. 12.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.13** Prezenta hotărâre se comunică :Direcției Școli, Direcției Economice, Serviciul Public Administrația Domeniului Public, Direcția tehnică

**Viză de legalitate,**

**Secretarul general al Municipiului Târgu Mureș**

* **Bâta Anca**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare